ᱱᱤᱞᱚᱢ ᱦᱚᱱᱚᱛ

ᱱᱤᱞᱚᱢ ᱦᱚᱱᱚᱛ ᱟᱨᱵᱟᱝ ᱱᱤᱞᱟᱢ () ᱫᱚ ᱟᱡᱟᱫᱽ ᱠᱟᱥᱢᱤᱨ (ᱯᱟᱠᱤᱥᱛᱟᱱ) ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱒᱐᱑᱗ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱑,᱙᱑,᱒᱕᱑ ᱜᱚᱴᱟᱝ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱾ ᱒᱐᱑᱕ ᱥᱟᱹᱦᱤᱛ ᱠᱟᱥᱢᱤᱨ ᱚᱛᱞᱟᱲᱟᱣ (earthquake) ᱨᱮ ᱟᱹᱰᱤ ᱛᱮᱫ ᱜᱮ ᱚᱨᱥᱚᱝ ᱞᱮᱱᱟ ᱾
ᱪᱟᱪᱞᱟᱣ (Administration)
ᱱᱤᱞᱚᱢ ᱦᱚᱱᱚᱛ ᱫᱚ ᱒᱐᱐᱕ ᱥᱟᱹᱦᱤᱛ ᱦᱟᱹᱵᱤᱡ ᱢᱩᱡᱟᱯᱷᱚᱨᱵᱟᱫᱽ ᱦᱚᱱᱚᱛ ᱛᱟᱹᱨᱤ ᱨᱮ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱵᱟᱨᱭᱟ ᱛᱚᱦᱥᱤᱞ ᱢᱮᱱᱟᱜᱼᱟ, ᱚᱱᱟ ᱠᱤᱱ ᱫᱚ ᱦᱩᱭᱩᱜ ᱟᱠᱟᱱᱟ : ᱟᱛᱷᱢᱩᱠᱟᱢ ᱟᱨ ᱥᱟᱨᱚᱫᱟ ᱾ ᱱᱤᱞᱚᱢ ᱦᱚᱱᱚᱛ ᱫᱚ ᱟᱡᱟᱫᱽ ᱠᱟᱥᱢᱤᱨ ᱮᱞᱟᱠᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱱᱚᱛ ᱠᱟᱱᱟ ᱾ ᱱᱤᱞᱚᱢ ᱵᱷᱮᱞᱞᱤ (valley) ᱫᱚ ᱒᱐᱐ ᱠᱤᱞᱚᱢᱤᱴᱚᱨ ᱜᱟᱱ ᱡᱤᱞᱤᱧ ᱞᱤᱸᱡᱤᱜ ᱠᱟᱱᱟ ᱱᱤᱞᱚᱢ ᱜᱟᱰᱟ ᱥᱟᱶᱛᱮ ᱾ ᱱᱚᱶᱟ ᱫᱚ ᱱᱟᱥᱮ ᱨᱮᱸᱜᱟᱮᱡ ᱮᱞᱟᱠᱟ ᱠᱟᱱᱟ, ᱵᱟᱹᱲᱛᱤᱜᱟᱱ ᱦᱚᱲ ᱜᱮ ᱪᱟᱥᱵᱟᱥ ᱟᱨ ᱦᱮᱱᱰᱤᱠᱨᱟᱯᱴ (handicraft) ᱨᱮ ᱡᱩᱲᱟᱹᱣ ᱢᱮᱱᱟᱜ ᱠᱚᱣᱟ ᱾

᱒᱐᱑᱕ ᱥᱟᱹᱦᱤᱛ ᱟᱞᱤᱯᱷ ᱮᱭᱞᱟᱱ ᱯᱟᱠᱤᱥᱛᱟᱱ ᱦᱚᱱᱚᱛ ᱥᱮᱪᱮᱫ ᱨᱮᱝᱠᱤᱝ ᱞᱮᱠᱟᱛᱮ, ᱱᱤᱞᱚᱢ ᱦᱚᱱᱚᱛ ᱫᱚ ᱑᱔᱘ ᱦᱚᱱᱚᱛ ᱢᱟᱹᱫᱽ ᱠᱷᱚᱱ ᱓᱓ ᱟᱱᱟᱜ ᱨᱮᱸᱠ ᱨᱮ ᱛᱟᱦᱮᱸ ᱠᱟᱱᱟ ᱥᱮᱪᱮᱫ ᱛᱷᱚᱠ ᱨᱮ ᱾ ᱥᱩᱵᱤᱫᱷᱟ (facilities) ᱟᱨ ᱤᱱᱯᱷᱨᱟᱥᱴᱨᱚᱠᱪᱚᱨ (infrastructure) ᱛᱷᱚᱠ ᱨᱮ ᱫᱚ ᱑᱔᱘ ᱠᱷᱚᱱ ᱑᱓᱖ ᱟᱱᱟᱜ ᱨᱮᱸᱠ ᱨᱮ ᱢᱮᱱᱟᱜᱼᱟ ᱾

 ᱞᱚᱠᱮᱥᱚᱱ (Location) 
ᱱᱤᱞᱚᱢ ᱜᱟᱰᱟ ᱫᱚ ᱥᱤᱧᱚᱛ ᱟᱨ ᱯᱟᱠᱤᱥᱛᱟᱱ ᱵᱷᱮᱜᱟᱨᱚᱜ ᱞᱟᱦᱟ ᱨᱮ ᱠᱤᱥᱟᱱ ᱜᱚᱝᱜᱟ ᱟᱨ ᱵᱷᱮᱜᱮᱰ ᱮᱱ ᱛᱟᱭᱚᱢ ᱫᱚ ᱱᱤᱞᱚᱢ ᱟᱹᱛᱩ ᱧᱩᱛᱩᱢ ᱞᱮᱠᱟᱛᱮ ᱠᱚ ᱵᱚᱫᱚᱞ ᱠᱮᱫᱼᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱟᱢᱢᱩ ᱟᱨ ᱠᱟᱥᱢᱤᱨ ᱨᱮᱱᱟᱜ ᱜᱩᱨᱮᱡᱽ ᱜᱷᱟᱹᱴᱤ ᱠᱷᱡᱚᱱ ᱞᱤᱸᱡᱤ ᱮᱦᱚᱵ ᱠᱟᱛᱮ ᱢᱩᱡᱟᱯᱷᱚᱨᱵᱟᱫᱽ ᱨᱮ ᱡᱷᱮᱞᱚᱢ ᱜᱟᱰᱟ ᱨᱮ ᱫᱩᱞ ᱢᱤᱫ ᱟᱠᱟᱱᱟ ᱾ ᱱᱤᱞᱚᱢ ᱵᱷᱮᱞᱞᱤ ᱰᱚ ᱟᱹᱰᱤ ᱜᱟᱡᱟᱲ ᱮᱞᱟᱠᱟ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱨᱮᱱᱟᱜ ᱩᱥᱩᱥᱞ ᱫ ᱔᱐᱐᱐ ᱠᱷᱚᱱ ᱗᱕᱐᱐ ᱯᱷᱩᱴ ᱜᱟᱱ ᱦᱩᱭᱩᱜᱼᱟ, ᱱᱟᱱᱟᱨ ᱯᱟᱴᱷᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱩᱥᱩᱥᱞ ᱵᱩᱨᱩ ᱨᱮᱱᱟᱜ ᱡᱤᱞᱤᱧ ᱫᱚ ᱑᱗᱐᱐᱐ ᱯᱷᱩᱴ ᱜᱟᱱ ᱦᱩᱭᱩᱜᱼᱟ ᱾ 

 ᱥᱮᱪᱮᱫ 
᱒᱐᱑᱗ ᱥᱟᱹᱦᱤᱛ ᱨᱮᱱᱟᱜ ᱟᱞᱤᱯᱷ ᱮᱭᱞᱟᱱ ᱦᱚᱛᱮᱛᱮ ᱥᱚᱫᱚᱨ ᱞᱮᱱ ᱯᱟᱠᱤᱥᱛᱟᱱ ᱦᱚᱱᱚᱛ ᱥᱮᱪᱮᱫ ᱨᱮᱝᱠᱤᱝ ᱞᱮᱠᱟᱛᱮ, ᱱᱤᱞᱚᱢ ᱦᱚᱱᱚᱛ ᱕᱘ ᱟᱱᱟᱜ ᱨᱮᱸᱠ ᱨᱮ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱛᱷᱚᱠ ᱨᱮ ᱫᱚ ᱚᱨᱡᱚ (score) ᱖᱐ᱹ᱘᱗ ᱛᱟᱦᱮᱸᱠᱟᱱᱟ, ᱱᱤᱞᱚᱢ ᱦᱚᱱᱚᱛ ᱫᱚ ᱟᱡᱟᱰᱽ ᱠᱟᱥᱢᱤᱨ ᱨᱮᱱᱟᱜ ᱦᱚᱱᱚᱛ ᱠᱚᱨᱮ ᱠᱷᱚᱱ ᱡᱚᱛᱚ ᱠᱷᱚᱱ ᱞᱟᱛᱟᱨ ᱨᱮ ᱛᱟᱦᱮᱸ ᱠᱟᱱᱟ ᱾ 
ᱤᱱᱯᱷᱨᱟᱥᱴᱨᱚᱠᱪᱚᱨ ᱛᱷᱚᱠ ᱨᱮ ᱫᱚ ᱑᱔᱔ ᱨᱮᱸᱠ ᱨᱮ ᱛᱟᱦᱮᱸ ᱠᱟᱱᱟ, ᱒᱑ᱹ᱐᱔ ᱚᱨᱡᱚ ᱥᱟᱶᱛᱮ, ᱡᱟᱦᱟᱸ ᱫᱚ ᱟᱹᱰᱤ ᱞᱤᱪᱟᱹᱲ ᱤᱱᱯᱷᱨᱟᱥᱴᱨᱚᱠᱪᱚᱨ ᱢᱮᱱᱛᱮ ᱩᱫᱩᱜᱮᱫᱼᱟᱭ ᱾

ᱥᱟᱹᱠᱷᱭᱟᱹᱛ

 ᱵᱟᱨᱦᱮ ᱡᱚᱱᱚᱲ 
Neelum Valley Tour 
Attractions and Places to visit in Neelum Valley
http://emergingpakistan.gov.pk/travel/place-to-visit/azad-kashmir/neelum-valley/ 

ᱛᱷᱚᱠ:ᱟᱡᱟᱫᱽ ᱠᱟᱥᱢᱤᱨ ᱨᱮᱱᱟᱜ ᱦᱚᱱᱚᱛ